Κέρκυρα 12/02/2025

**Απομάκρυνση ιδιοκατασκευών από κοινόχρηστους χώρους**

Η Δήμος Κεντρικής Κέρκυρας και Διαποντίων Νήσων ενημερώνει ότι από Δευτέρα 17/02/2025 θα ξεκινήσει η διαδικασία απελευθέρωσης των κοινόχρηστων χώρων από αυθαίρετες ιδιοκατασκευές όπως πινακίδες, γλάστρες, παρτέρια, πάγκοι κ.α.

 Με απόλυτη επίγνωση ότι η τοποθέτηση αντικειμένων σε δημόσιους χώρους, είναι μια πρακτική που εφαρμόζεται χρόνια με την ανοχή όλων μας, θα θέλαμε τη συνεργασία σας  για τη λειτουργία του κοινόχρηστου χώρου όπως οφείλουμε προς όλους τους συμπολίτες μας και όπως ορίζεται από την κείμενη νομοθεσία.

Τονίζουμε ότι το μέτρο αυτό δεν έχει εισπρακτικό χαρακτήρα και είμαστε βέβαιοι για την κατανόησή σας σε όλα τα επίπεδα.

Σεβόμενοι τα έξοδα των συμπολιτών μας για την προμήθεια γλαστρών, πινακίδων παρτεριών, πάγκων κ.λπ., τους παρακαλούμε να αποσύρουν έγκαιρα, όσα αντικείμενα δεν διαθέτουν άδεια κατάληψης δημόσιου χώρου.

Σε περίπτωση επανατοποθέτησης των αντικειμένων, θα εφαρμοστούν τα προβλεπόμενα από τον Κανονισμό Καθαριότητας και εκ νέου απομάκρυνση.

Με εκτίμηση,

Σπύρος Νεράντζης

Αντιδήμαρχος Κυκλικής Οικονομίας, Καθαριότητας, Εθελοντισμού, Κατασκηνώσεων & νησίδας Βίδο

